Autoritatea Națională pentru Protecția Consumatorilor (ANPC) a decis închiderea a patru stații Lukoil și a aplicat amenzi de zeci de mii de lei în cadrul unei acțiuni ample care a vizat aproape 90 de stații de carburant ale companiei din întreaga țară.
"Autoritatea Națională pentru Protecția Consumatorilor a început pe data de 14.03.2024, o amplă acțiune de control, la nivelul întregii țări, care vizează modul în care este respectată legislația în vigoare, în domeniu, în stațiile de carburant din rețeaua Lukoil. Până în acest moment comisarii ANPC au verificat 88 de stații, acțiunea fiind în curs la cea mai mare parte dintre acestea", se arată într-un comunicat al ANPC.
Pentru neregulile constatate, până acum, au fost aplicate deja următoarele sancțiuni:
- amenzi contravenționale în valoare de peste 45.000 lei
- 3 avertismente
- oprirea temporară a prestării serviciilor, până la remedierea deficiențelor pentru 4 stații.
Principalele abateri constatate au fost:
- lipsa etichetelor de preț ale produselor, de la raft
- folosirea unor agregate frigorifice neigienizate, cu acumulari de praf, impurități și gheață
- utilizarea unor pompe de carburant cu canelele (pistol de alimentare) cu zone depreciate, cu grad avansat de uzură și rugină sau murdare
- comercializarea unor produse neetichetate - fără elemente de identificare
- folosirea unor echipamente neigienizate
- nerespectarea temperaturii de păstrare a produselor recomandată de producător
- neconcordanțe între între prețul afișat la raft și cel perceput la casa de marcat
- comercializarea unor produse cu data limită de consum depășită
- comercializarea unor produse alimentare vrac, fără a fi însoțite de data deschiderii
- comercializarea unor produse culinare finite pentru care nu s-a prezentat fișe de producție
- comercializarea unor jucării cu deficiențe de etichetare
- nerespectarea regimului promoțiilor
- comercializare produse nealimentare fără certificat de garanție
- comercializarea unor produse textile fără menţionarea compoziţiei fibroase în limba română.
La începutul acestei săptămâni, Autoritatea Naţională pentru Protecţia Consumatorilor a anunţat că a demarat o amplă acţiune de control, la nivelul întregii ţări, care vizează modul în care este respectată legislaţia în vigoare în staţiile de carburant din reţeaua OMV-Petrom, iar în urma verificărilor a dispus închiderea temporară a 11 staţii.
Pentru neregulile constatate au fost aplicate amenzi contravenţionale în valoare de peste 340.000 lei şi 5 avertismente. De asemenea, comisarii au stabilit oprirea definitivă de la comercializare a unor produse în valoare de peste 30.000 lei, oprirea temporară a prestării serviciilor, până la remedierea deficienţelor, pentru 11 staţii şi au făcut o propunere pentru închiderea unei staţii de carburant pentru o perioadă de până la 6 luni.
Citeste si:
Sursa foto: Shutterstock
Te-ar putea interesa și: